Hurtighed  (minus 1 stjerne)Min bil blev påkørt d.06.06.19, anmeldt til forsikringen samme dag, og jeg tog personlig kontakt til skadecentret dagen efter. Bilen var lavet 82 dage efter skaden!!!Kvalitet i udbedring af skaden  (5 stjerner)Bulerne er rettet pænt ud, farven er ramt hel perfekt, det er ikke til at se at bilen har været påkørt.Mindst mulig besvær for kunden (mig)  (minus 1 stjerne)Efter at have haft telefonisk kontakt med skadecenteret, og på trods af at jeg havde sendt billeder til forsikringsselskabet som gav et indblik i skadens omfang, ville skadecenteret gerne se bilen.Efter at have set bilen, mente de at den muligvis var totalskadet, hvorfor jeg skulle tømme bilen, fjerne parkerings-ur ovs. Og komme ned med bilen, alle nøgler og registreringsattest uden mulighed for lånebil.Da de havde kigget på den i 5 dage, hvor de havde skåret hul i kofanger, udtaget dele af parkeringssensoren, kom de frem til at den ikke var total skadet. Og jeg havde 2.5 time til at komme og hente den, da de gik på ferie og jeg ellers først ville kunne få den efter 14dage. Da de efter ca.2,5 måned havde en lånebil, og gav de sig til at lave bilen. Efter en uge meldte de den klar til afhentning.  Dog uden at de havde udbedret alle skader. Skadecenteret sagde at ledningsnettet til parkeringssensoren var så porøst, at det smuldrede mellem hænderne på dem, og at parkeringssensoren ikke havde virket i mindst et år. Nu har jeg været fører af bilen de sidste to år, og ved at det har virket upåklageligt indtil påkørslen, hvorefter at den har hylet med konstant tone når bilen har været sat bakgear.Skadecenteret nægtede at lave det, da de ikke havde opdaget det da de havde bilen til inspektion i 5 dage, og derfor ikke havde bedt forsikringsselskabet om penge til at udbedring af denne fejl.  Skadecenteret ville nu have at jeg skulle komme ud til dem for 5. gang, for at aflevere lånebilen. For derefter at komme igen med min bil, på et ikke nemmere aftalt tidspunkt, og så for 7. gang besøge dem for at hente en endelig færdig bil. Da de sagde at der godt kunne gå lang tid før forsikringen bestemte sig, og før de fik bestilt det hjem, leveret og havde tid til at montere det.Skadecenteret truede med, at såfremt jeg ikke kom med lånebilen inden de gik hjem, ville det koste mig 250 kr. i døgnet, og at det stod i kontrakten. (Det gjorde det ikke? Og jeg betalte heller ikke)Jeg nægtede at komme ud med lånebilen før jeg havde talt med forsikringen. Dagen efter fik jeg fat i taksatoren og kl. 14 havde skadecenteret købt, fået og monteret en nye parkerings sensor og jeg kunne således hente bilen efter arbejde.Holder deres aftaler (minus 1 stjerne)Gentagende gange lovede de at ringe tilbage en bestemt dag, hvor jeg så måtte rykke dem dagen efter, og hver gang kom der en søforklaring på hvorfor de endnu engang ikke havde holdt ord. Ifølge min opkalds historik har jeg måtte ringe til dem 9 gange i perioden. Finish med levering  (minus 1 stjerne)Der var beskidte fingre med slibestøv på indersiden af bagsmækken, det er dårlig håndværker stil ikke at gøre rent efter sig.Da de havde taget strømmen fra bilen, skal radioen have tastet en sikkerhedskode som lå i handskerummet, den var ikke tastet, så radioen kunne ikke benyttes. Nu kunne jeg selv ordne det, men det kan gamle fru Jensen muligvis ikke finde ud af, så hun havde nok skulle besøge dem en ekstra gang for at få det ordnet.Kalder kunden for en løgner (minus 1 stjerne)Autoskadecenteret holdt fast på at parkeringssensoren ikke havde virket i et år. Til trods for at jeg som fører ved og har informeret dem om, at den virkede perfekt indtil påkørslen. Jeg har ikke selv set ledningsnettet, så jeg ved ikke om det har været porøst, men det har ikke været så porøst at det ikke virkede før påkørsel. Og tilsyneladende heller ikke så porøst at autoskadecentreret reagerede på det, da de havde bilen inde de første 5 dage og stod med dele af i hænderne.Konklusion 5 - 1 -1 -1 -1- 1 = 0 stjerner. Autolakeren og pladesmeden har gjort et fantastik stykke arbejde. Men stedet er alt for tidskrævende for kunden, servicen elendig, alt for mange dårlige undskyldninger og ansvarsfralæggelse. Butikken mangler en voksen der kan tage ansvar, få logistikken til at gå op således at kunden ikke skal komme forbi 5 gange, ringe 9 gange, diskuterer om de skal lave bilen færdig og vente 82 dage på at få lavet en skade til under 25.000 på en normal familie bil.